Foto: FAH

VJEROJATNO najdramatičniji dan u novijoj hrvatskoj političkoj povijesti završio je dogovorom Petrova i Karamarka koji su Kolindi rekli da imaju potrebnu većinu.



"Karamarko je donio potpise koji njega nominiraju, iz MOST-a su išli potpisi koji mene kandidiraju kao mandatara. To je služilo kao dokaz da imamo potpise potrebne za većinu", rekao je Petrov novinarki N1 televizije.



"Mi težimo da mandatar bude nestranačka stručna osoba. Imamo nekoliko solucija, mi ćemo nastaviti u iduća 24 sata o tome razgovarati, nadamo se da ćemo naći suglasje po tom pitanju i da ćemo s time sutra u 18 sati doći pred predsjednicu", rekao je Petrov.



Upitan da napokon reče na koje nestranačke osobe misli, Petrov je odgovorio:



"Mi nećemo izaći s bilo kojim imenom za bilo koju funkciju, mi znamo s kakvim imenima raspolažemo. Radili smo i na programu i na ljudima, što se nas tiče tu neće biti nikakvih problema".



Rekao je kako su u MOST-u svi bili suglasni za razgovore s koalicijom Hrvatska raste



"U MOST-u smo smo bili potpuno suglasni za pregovore s koalicijom Hrvatska raste. Svi ljudi koji su sjedili za stolom su bili suglasni, dogovorili smo da ćemo svi bit solidarni s mišljenjem većine", rekao je Petrov.

Spreman postati premijer ako treba



Objasnio je i razliku između suradnje i koalicije s obzirom da tvrdi da oni ne idu ni sa kim u koaliciju.



"Sinonim za koaliciju do danas je bilo čisto političko trgovanje pozicijama ili imenima. Mi smo rekli da nećemo voditi takvu politiku, mi možemo preuzeti odgovornost, rušiti loše projekte ili podupirati dobre, to je za nas suradnja. Inače u Hrvatskoj politici, ako formirate vladu vi ćete braniti stavove te neke druge osobe. Mi nećemo ulaziti u takav oblik koalicije, nećemo štiti nečije druge propuste, nego ćemo upozoravati na njih".



Na pitanje novinarke je li spreman preuzeti mjesto mandatara on je ponovio ranije stavove.



"Mi želimo da se definira nestranački mandatar", rekao je Petrov ali je potvrdio da je spreman na sebe preuzeti tu funkciju ako do takvog prijedloga dođe.

Karamarko neće biti mandatar



"Mi smo rekli da oni koji potpišu, mogu nastaviti pregovore. To je bio SDP. Kada su pogazili naše principe, mi tu nemamo što razmišljati. Inzistiramo na načelima. Očekujemo da ljudi s kojima pregovaramo budu iskreni i pošteni. Očekivali smo da će SDP biti korektan", kazao je Petrov za RTL nakon konzultacija.



Na upit zašto odmah nisu išli na prijevremene izbore, kazao je da su tražili dodatni rok. Na upit kako su skupili potpise, kazao je da su svi danas bili u Zagrebu, a da je Panenić poslao svoj potpis.



"Mi smo bili na svim sastancima tako da nam nije bio problem skupiti potpise. Jučer smo se dogovorili da, bez obzira na inzistiranje SDP-a, nećemo ići s potpisima dok se ne formira cijeli paket. To je poštenija varijanta, dati priliku drugoj strani, od novih izbora", dodaje Petrov.



Dodaje da je kasno sinoć dobio informaciju o tome što je SDP radio, ali ne želi otkrivati imena. "U tom trenutku se otvara lov na vještice. Ne znam kako će se provesti oni koji su zvali. Ne znam što SDP demantira, govoriti o tome da se nisu pozivali zastupnici MOST-a, a Milanović ih je sve javno pozvao", dodaje Petrov i kaže da će se u iduća 24 sata definirati mandatar ili da će se raspisati novi izbori.



"Nisam rekao da ne želim biti mandatar, već da nam je prioritet nestranački mandatar. Karamarko neće biti novi mandatar", zaključio je Petrov u razgovoru za RTL.



"Ovo nije koalicija, ovo je suradnja"



Gostujući u Dnevniku Nove TV, Petrov je kazao da su Karamarko i on predsjednici predali potpise kojima su dokazali da imaju parlamentarnu većinu kojom mogu jamčiti za potencijalnog mandatara u roku od 24 sata.



Na upit kako je moguće da su puna tri dana razgovarali s koalicijom Hrvatska raste, a potom su "otrčali" s Domoljubnom koalicijom na Pantovčak, kazao je: Gospodin Karamarko je poslalo jučer priopćenje u kojem se slaže s nestranačkom vladom,ono s čime se ne slažu jest triaprtitna vlada. Ja nisam nigdje potrčao, neki drugi ljudi su izigrali povjernje i principe, donijeli smo odluku da se tako neće surađivati".



Još jednom je pokušao objasniti da se ne radi o koaliciji i da nikada nije bilo govora o savezu, već o suradnji.



"Za nas je tripartitna vlada ono za što smo se mi od početka zalagali. Odgovorili su nam da hoćemo i da nećemo. Mi smo ostali jednakih principa i dosljedni, a drugi su mijenjali izjave", kazao je Petrov.



Na upit je li Milanović danas lagao naciju, Petrov je kazao da zna što se događalo i da su SDP-ovci zvali određene zastupnike MOST-a, ali da ne želi izlaziti u javnost s imenima jer ne želi da se te ljude "mrcvari" po medijima.

Na upit nije li potez SDP-a bio alibi da naprave ono što su od početka htjeli, i zašto sada, kada su "bacili blato", ne izlaze s imenima, Petrov kaže: "Baš zato što su ozbiljne stvari s imenima nećemo izlaziti u javnost. A ja ću vas pitati - jesam li ja na sebe bacio blato kad smo vratili tu istu koaliciju nakon što je njihov glavni odbor rekao da neće pristati i da neće sudjelovati. I tada smo pričekali tri dana i bili pošteni. tada su nas nazivali fašistima, preko svega smo prešli, nakon tri dana što smo pustili odjednom smo postali komunjare", kaže Petrov.

Tekst se nastavlja ispod oglasa

"Dogovor se može napraviti i ne mora"



"Postojala je mogućnost da predsjednica raspiše izbore, smatramo da i drugoj strani da prilika s obzirom na sve što se događalo u posljednjih 48 sati. Mi smo samo predsjednici pokazali 76 potpisa, pokazali smo joj da postoji mogućnost parlamentarne većine. Zbog toga smo zatražili rok od 24 sata da vidimo može li se postići suglasje oko nestranačkog mandatara", odgovorio je Petrov za HRT na pitanje zašto je Domoljubnoj koaliciji tako brzo dao potpise.



"Meni je vrlo jednostavno. Dogovor se može napraviti i ne mora. Ako je nekome u cilju da se dogovor ne napravi onda slaže jednu drugu opciju, plan B", odgovorio je Petrov na pitanje zašto bi Milanoviću bilo u interesu zvati zastupnike MOST-a u trenutku kad se činilo da je sve dogovoreno.

"Nikada na nas nitko nije mogao utjecati. Nas su zadnjih pet tjedana nazivali fašistima pa komunjarama, pa opet fašistima. Mi smo samo ljudi koji smo se držali svoji principa i svojih načela, mi smo ostali isti. Drugi su oni koji su cijelo vrijeme pričali različite verzije svojih istina, i Hrvatska raste i Domoljubna koalicija", dodao je.



"Mi ni u jednom trenutku nismo rekli da tražimo osam ministarstava i ništa ispod toga. Mi smo rekli da za osam ministarstava imamo stručne osobe koje su dobre", zaključuje Petrov.

"Kvalificiran sam za premijera, ne moram predočiti CV"



Božo Petrov dao je intervju i za N1 nakon konzultacija kod predsjednice na kojima je bio s Tomislavom Karamarkom.



Tko je iz SDP-a zvao vaše zastupnike?



"Na zajedničkom tijelu Mosta smo odlučili da ne idemo u javnost s tim imenima da bi se poštedilo te osobe od mrcvarenja".



Imamo vašu riječ protiv riječi Zorana Milanovića. Zašto bi vam vjerovali bez dokaza?



"Ja ne tražim od ljudi da mi vjeruju, ja znam što se događalo. Ne mogu pozivati građane da nam vjeruju, mi znamo što se događalo. Ostali smo dosljedni i prije i poslije izbora".



Milanović je rekao na konferenciji za medije da je vama postavio pitanje je li netko s njegove strane vršio pritisak, vi ste rekli ne. Zašto ste mu dali takve odgovore ako ste znali za pritiske?



"Ja sam te informacije dobio kasno sinoć. Mi nismo radili nikakve podjele. U trenutku kada je gospodin Milanović pitao je li na nas vršen pritisak, naš pdgovor nije baš bio ne. I za to imamo svjedoke".



Milanović vam je dao sedam ministarstava i tražio od partnera da vam daju podršku. Zašto bi on sam sebi zabio nož u leđa?



"To biste trebali pitati njega kakve su mu bile namjere. Mi smo smatrali da će se razgovori završiti pozitivno".



Jeste li pokušali razgovarati s Milanovićem nakon što ste saznali za pritiske?



"Ne, ja sam samo utvrđivao činjenice. Mi nemamo što razgovarati kad imamo činjenice. Nas se masakriralo posljednjih dana. Prije par dana smo rekli da je dosta i da je dosta šamaranja. S obzirom na ovu situaciju, produžio se rok za 24 sata. Ako se sutra ne napravi suglasje oko mandatara, ići će novi izbori".



Zašto niste dali potpise MIlanoviću, a sada ste ih u rekordnom roku dali Karamarku?



"Mi ih nismo dali jer smo htjeli napraviti cjelokupni paket za Vladu i Sabor. S obzirom na razvoj situacije, mi smo htjeli predočiti predsjednici, koja je ranije najavila nove izbore, da imamo većinu. Zato smo danas to pokazali. Karamarko je donio potpise koji njega definiraju kao mandatatra, a ja koje mene defniraju. To je samo dokaz za parlamentarnu većinu. Što se tiče tko će biti mandatar, mi težimo da to bude nestranačka stručna osoba. U našim razgovorima postoji nekoliko solucija. Mi ćemo nastaviti u iduća 24 sata o tome razgovarati. Nadam se da ćemo naći suglasje o tome pitanju".



Tražite li iste pozicije kao i od Milanovića?



"Da, jer su ona definirana prema stručnosti osoba s kojima mi raspolažemo. Mi u ovom trenutku nećemo izaći s imenima za bilo što. Mi smo jedini koji su iznosili prijedloge reformi".



Karamarko je danas došao na Pantovčak dobre volje te nije tražio raspisivanje izbora. Tada još nšta nije znao. Je li Karamarko zapravo bio upućen u sve što se događa u Mostu?



"Ne mogu ja to znati. Ne znam što druga osoba zna. Ja znam da oni jučer nisu odgovorili pozitivno na onaj dio koji smo tražili i zato smo nastavili s Hrvatskom raste".



Jeste li bili potpuno suglasni s koalicijom Hrvatska raste?



"Naravno. To je pitao i Milanović. Svi su bili suglasni da se izabere mišljenje većine".



Što se događalo jutros, kad je Građanska opcija grada Osijeka zabranila da njihov zastupnik išta potpisuje?



"Mi nismo promatrali taj dio s obzirom na važnost situacije u kojoj se mi nalazimo".



Objasnite koja je razlika između suradnje i koalicije?



Sinonim za koaliciju je u hrvatskoj politici godinama bio čisto politčko trgovanje. Mi nećemo voditi takvu koalciju, mi možemo surađivati. Mi možemo preuzeti određenu odgovornost za resore, ali nećemo podupirati sve bez obzira što mi mislili. Inače, u hrvatskoj politici bez obzira kakav je vaš stav ako formirate vladu vi ćete braniti stavove tih drugih - mi nećemo tako, mi ćemo rušiti loše poteze".



Radimir Čačić je rekao da vi nemate viziju i dovoljno iskustva da bi bili premijer, što vi mislite?



"Ja mu čestitam na njegovom mišljenju. Mi želimo da se definira nestranački madatar. Ja mislim da sam sposoban biti premijer. Ne mislim da moram predočiti svoj CV za to", zaključio je Petrov.





